Pafin henkilökunta kasvattaa viiksiä ja haastaa mukaan muut suomalaiset yritykset

**Osa peliyhtiö Pafin henkilökunnasta aikoo kasvattaa viiksiä koko marraskuun ja kerätä siten rahaa eturauhassyövän vastaiseen työhön.**

**Paf haluaa nyt haastaa muitakin suomalaisia yrityksiä mukaan taisteluun.**

Marraskuun ensimmäisestä päivästä alkaen moni Pafin työntekijä antaa viiksiensä kasvaa. Kasvojen karvoitus toimii vertauskuvana varoille, joita kerätään eturauhassyövän tutkimukseen.

- Tavoitteemme on olla kansainvälisen Movember-kampanjan Suomen paras varainkerääjä. Mutta olemme lähes yhtä onnellisia, jos jokin muu tiimi lyö meidät, Pafin PR-päällikkö Anders Sims toteaa.

- Hyvä tarkoitus on luonnollisesti tärkein, joten toivomme että moni ottaa haasteemme vastaan ja yrittää voittaa meidät kerättyjen varojen määrässä.

Pafin tiimissä, joka on nimetty Pafin asiakasklubin, Club Pafin mukaan, on jo viitisentoista jäsentä.

- Käytämme kaikkia mahdollisia kanavia saadaksemme mukaan enemmän väkeä ja rahaa. Kaikki ovat tervetulleita osallistumaan, Anders Sims sanoo.

Club Paf Movember-tiimin löydät osoitteesta: <http://fi.movember.com/en/team/601889>

Yksi Club Paf -tiimin jäsenistä on jalkapallopersoona Juha Reini.

- Lähdin mukaan, koska minusta tämä sairaus pitää tuoda useampien ihmisten tietoisuuteen. Movember on erinomainen tapa levittää tietoa, hän sanoo.

Juha Reini on YLEn jalkapalloasiantuntija ja entinen Suomen maajoukkuepelaaja. Hän bloggaa jalkapallosta Paf.comissa.

Blogin löydät osoitteesta: <http://blog.paf.com/juhareini/>

Lisää tietoa Movember-kampanjasta ja eturauhassyövästä löydät tästä:
<http://fi.movember.com>

Kerätyt varat menevät Suomen Syöpäjärjestöille. Lisätietoja tästä: <http://www.cancer.fi/>

Kiinnostus eturauhassyöpää kohtaan ei ole Paf-konsernissa mitään uutta. Pafin ruotsalainen tytäryhtiö Lottericentralen tekee Ruotsissa yhteistyötä Fonden mot prostatacancer -säätiön kanssa, ja tällä yhteistyöllä kerätään vuosittain suuria summia syöpätutkimukseen.

**Lisätietoja antaa:**

Anders Sims, PR-päällikkö

+358 (0)457 342 8228
anders.sims@paf.com